Forni di Sopra
Forni di Sopra (fr. For Disore, Karnijos tarme For Disora; it. Forni di Sopra) – miestelis ir komuna Udinės provincijoje, Dolomitinių Alpių grandinėje šiaurės rytų Italijoje. Forni di Sopra išsidėsčiusi Taljamento slėnio aukštutinėje dalyje. Šioje vietovėje kabama friulų kalbos Fornio tarme ir italų kalba. Forni di Sopra yra trečia pagal turistų lankomumą gyvenvietė Friulyje–Venecijoje Džulijoje ir lankomiausia kalnų gyvenvietė regione. Turistai dažniausiai atvyksta vasarą ir slidinėjimo sezono metu. Vasarą turistus labiausiai traukia vietinė laukinė augalija, čia priskaičiuojama apie 3000 rūšių. Įkurtas didžiausias Europoje draustinis be jame gyvenančių žmonių ir be jokių kelių (išskyrus 100 m keliuką, kuriuo naudojasi draustinio darbuotojai). Pirmosios istorinės žinios apie Forni di Soprą siekia 778 m., nors archeologiniai radiniai rodo, kad keltai karnai čia gyveno jau prieš 2500 m. Forni di Soproje gyvena apie 1100 žmonių (2018). Komunos globėja – Švč. Mergelė Marija, jos diena švenčiama lapkričio 21 d.